FK Dinamo Tbilisi

**Dinamo Tbilisi**, (gruzijski: თბილისის დინამო) je gruzijski profesionalni nogometni klub, smješten u Tbilisiu, glavnom gradu Gruzije.

Dinamo je bio jedan najistaknutijih klubova u Sovjetskom savezu. U prvom rangu sovjetskog nogometa nastupali su od samog osnivanja. Najvećim uspjehom kluba može se smatrati osvajanje Kupa pobjednika kupova 1981. godine, kada su u finalu bili bolji od Carl Zeiss Jene sa 2-1. Kroz svoju historiju Dinamo je proizveo nekoliko poznatih  sovjetskih igrača: Boris Paichadze, Avtandil Gogoberidze, Shota Iamanidze, Tengiz Sulakvelidze, Vitali Daraselia, Vladimir Gutsaev, David Kipiani, Mikheil Meskhi, Ramaz Shengelia, Alexandre Chivadze, Slava Metreveli, Murtaz Khurtsilava. Nakon raspada Sovjetski savezSSSR-a Dinamo je i dalje nastavio da razvija mlade i talentovane igrače. Među njima se može izdvojiti nekoliko igrača koji su ostavili dubok trag u gruzijskom nogometu: Temuri Ketsbaia, Kakha Kaladze, Shota Arveladze, Giorgi Kinkladze.

Dinamo je jedan od nekolicine klubova koji nikada nisu ispali iz prve sovjetske lige. Njihov najpoznatiji trener je Nodar Akhalkatsi, koji je vodio klub do naslova prvaka SSSR-a 1978. godine, dva naslova kupa 1976. i 1979. godine, te do trofeja Kupa pobjednika kupova 1981. godine. Također je bio i pomoćni trener reprezentacije SSSR-a na svjetskom prvenstvu 1982. godine. Dinamo Tbilisi je također bio i prvak Gruzije 14 puta a kup su osvajali 10 puta.

## Historija 
### Počeci: 1920-ih 
Historija kluba počinje u proljeće 1925. godine kada sportsko društvo Dinamo formira nogometni klub, u to vrijeme nogomet postaje jedan od najpopularnijih sportova u svijetu.

1927. godine Dinamo je uspostavio juniorski klub *Norchi Dinamoeli*. U ovom klubu se razvilo mnogo igrača koji su kasnije nastupali za Dinamo Tbilisi, uključujući prvog golmana koji je igrao za Dinamo u prvoj ligi SSSR-a, prvog kapitena (Shota Savgulidze), defanzivca (Mikhail Minaev), napadača (Vladimer Berdzenishvili) i još mnogo poznatih igrača.

U tom periodu u Gruziji nije postojalo prvenstvo tako da su klubovi međusobno igrali prijateljske utakmice. Dinamo je prvu utakmicu igra protiv azerbejdžanske ekipe Dinamo Baku, 26. januara 1926. godine. Utakmicu su izgubil isa 1-0. U tom meči Dinamo je nastupao u sastavu: D.Tsomaia, A.Pochkhua, M.Blackman, I.Foidorov, N.Anakin, A.Gonel, A.Pivovarov, O.Goldobin, A.Galperin, S.Maslenikov, V.Tsomaia.

Tri dana kasnije Dinamo je igrao protiv još jedne ekipe Progress također iz Azerbejdžana.

### Drugi svjetski rat: 1930-ih i 1940-ih 
Dinamo je odigrao 1424 utakmice u prvoj ligi SSSR-a. Prvi meč su igrali protiv Dynamo Kijeva, utakmica je završla 2-2, golovima Nikolas Somova i Borisa Paichadza. U tom meču za Dinamo su nastupali: A.Dorokhov, S.Shavgulidze (E.Nikolaishvili), B.Berdzenishvili, N.Anakin, V.Jorbenadze, G.Gagua, I.Panin, M.Berdzenishvili, B.Paichadze, M.Aslamazov i N.Somov.

Prvu pobjedu u prvoj ligi SSSR-a su ostvarili protiv Spartak Moskve, 25. septembra kada je Mikheil Berdzenishvili postigao pobjedonosni gol. Te sezone Dinamo je završio na trećem mjestu. Do samog kraja su se borili za titulu međutim nakom poraza od Krasnie iz Lenjingrada su ostali bez šansi. Dinamo je također igrao nezaboravan meč u Moskvi protiv Spartaka u okviru kupa SSSR-a, kada je Dinamo postigao 3 gola u sudijskoj nadoknadi, te tako slavili sa 6-3. U finalu su poraženi od Lokomotive iz Moskve sa 2-0. Prvu internacionalnu utakmicu Dinamo je igrao protiv Baskonie iz Španije, poraženi su sa 2-0.

Između 1930. i 1940. godine Dinamo je bio jedan od najboljih sovjetskih klubova, iako do tada nisu osvojili titulu.

### 1950-ih 
1950-ih klub je predvodio Avtandil Ghoghoberidze koji je sa Dinamom proveo 14 godina. On i dalje drži rekod odigranih utakmica i postignutih golova za Dinamo, sa 341 takmicom i 127 golova. U tom periodu Dinamo je nastupao u sastavu: G.Antadze, V.Marghania, N.Dziapshipa, M.Minaev, A.Zazroev, V.Eloshvili, A.Chkuaseli. Istakmuto mjesto u Dinamo zauzima i Andro Zhordania, trener kojije označen kao jedna od najbitnijih ličnosti u historiji kluba.

### Prvi uspjesi u Sovjetskom savezu: 1960-ih 
Prvi veliki uspjeh kluba je bilo osvajanje lige 1964. godine, posljednjih 15 utakmica prvenstva su odigrali bez poraza. U šampionskoj sezoni za klub su nastupali: Sergo Kotrikadze, Giorgi Sichinava, Guram Petriashvili, Jemal Zeinklishvili, Guram Tskhovrebov, Vladimer Rekhviashvili, Shota Iamanidze, Slava Metreveli, Vladimir Barkaya, Mikheil Meskhi, Ilia Datunashvili, Alexander Apshiev.

Kasnih 60-ih i ranih 70-ih Dinamo je pojačan sa nekolko iskusnih igrača, kao što su: legedarni Mikheil Meskhi, Slava Metreveli, kapiten sovjetskog nacionalnog tima Murtaz Khurtsilava, Revaz Dzodzuashvili, Kakhi Asatiani, Gocha Gavasheli, Guram Petriashvili, Piruz Kanteladze i braća Nodia (Givi i Levan).

### Evropske godine: 1970-ih 
Prvi nastup u evropskim takmičenjima Dinamo je imao 1972. godine protiv holandske ekipe Twente u Kupu UEFA. Dinamo je pobijedio 3-2, sa dva gola Givi Nodia i jednim Davida Kipiania. U ovoj historijskoj utakmici za Dinamo su nastupili: D.Gogia, R.Dzodzuashvili, V.Chelidze, M.Khurtsilava, S.Khinchagashvili, G.Petriashvili, M.Machaidze, K.Asatiani, V.Gutsaev, L.Nodia, G.Nodia, D.Kipiani.

1973. godine Dinamo je osvojio svoj prvi internacionalni trofej, nakon što su bili bolji od Atletico Madrida i Benfice u Columbus Carneval kupu.

1976. godine Nodar Akhalkatsi je imenovan kao trener kluba. Pod njegovim vodstvom Dinamo je ostvario najveće uspjehe.

U ovom periodu Dinamo je osvojio kup SSSR-a, pobijedivši Ararat iz Erevana sa 3-0. 1979. godine su ponovili uspjeh nakon što su bilo bolji od Dinamo Moskve, pobijedili su 5-4 na penale. Također su 1978. godine po drugi put osvojili ligu SSSR-a. 1979. godine ostvarili su prvi nastup u UEFA evropskm kup (sadašnja Liga prvaka), u prvom kolu su eliminisali Liverpool, međutim u narednoj rundi po ispali od HSV-a.

### Posljednji sovjetski dani: 1980-ih 
Veliki historijski dan za Dinamo bio je 3. maj 1981. godine kada su bili bolji od Carl Zeiss Jene u finalu Kupa pobjednika kupova. To nije bio samo veliki uspjeh za klub, već i za cijelu Gruziju. Golove u finalu su postigli Vitaly Daraselia i Vladimir Gutsaev.

Posljednju utakmicu u ligi SSSR-a Dinamo je odigrao 27. oktobra 1989. godine protiv Dynamo Kijeva, utakmica je završena 2-2.

**Imena kluba kroz historiju:**
* 1925: Dinamo Tbilisi
* 1990: Iberija Tbilisi
* 1992: Iberija-Dinamo
* 1993: Dinamo Tbilisi

## Uspjesi 
* **Sovjetska liga**
** prvak (2): 1964., 1978.
** doprvak (5): 1939., 1940., 1951., 1953., 1977.
* **Gruzijska liga**
** prvak (19): 1990., 1991., 1992., 1993., 1994., 1995., 1996., 1997., 1998., 1999., 2003., 2005., 2008., 2013., 2014., 2016., 2019., 2020., 2022.
** doprvak (6): 2004., 2006., 2007., 2009., 2010., 2011.
* **Sovjetska 2. liga**
** prvak (1): 1935.
* **Sovjetski nogometni kup**
** pobjednik (2): 1976., 1979.
** finalist (6): 1936., 1937., 1946., 1960., 1970., 1980.
* **Gruzijski nogometni kup**: 
** pobjednik (10): 1992., 1993., 1994., 1995., 1996., 1997., 2003., 2004., 2009., 2013.
** finalist (2): 1998., 2010.
* **Gruzijski superkup**
** pobjednik (5): 1996., 1997., 1999., 2005., 2008.
** finalist (2): 1998., 2009.
* **Kup pobjednika kupova** 
** pobjednik (1): 1981.
* **Kup ZND-a**
** pobjednik (1): 2004.
** finalist (1): 1995.

## Evropski nastupi 
## Poznati igrači 
*  Kakhi Asatiani
*  Aleksandr Chivadze
*  Avtandil Chkuaseli
*  Vitaly Daraselia
*  Revaz Dzodzuashvili
*  Otari Gabelia
*  Valery Gazzaev
*  Vladimir Gutsaev
*  Anzor Kavazashvili
*  Shota Khinchagashvili
*  Nodar Khizanishvili
*  Murtaz Khurtsilava
*  David Kipiani
*  Vakhtang Koridze
*  Tamaz Kostava
*  Sergei Kutivadze
*  Manuchar Machaidze

*  Mikheil Meskhi
*  Slava Metreveli
*  Givi Nodia
*  Ramaz Shengelia
*  Tengiz Sulakvelidze
*  Guram Tskhovrebov
*  Ramaz Urushadze
*  Omari Tetradze
*  Akhrik Tsveiba
*  Kakhaber Tskhadadze
*  Shota Arveladze
*  Giorgi Demetradze
*  Alexander Iashvili
*  Kakhaber Kaladze
*  Temuri Ketsbaia
*  Georgi Kinkladze
*  Levan Kobiashvili

## Reference 
## Vanjski linkovi 
* Službena stranica

Kategorija:Nogometni klubovi u Gruziji
Kategorija:Nogometni klubovi osnovani 1925.
Dinamo